CELEX: 22015D0001(01)
Language: sl
Date: 2015-03-10 00:00:00
Title: Sklep št. 1/2015 Posebnega odbora Cariforum-EU za carinsko sodelovanje in olajševanje trgovine z dne 10. marca 2015 o odstopanju od pravil o poreklu, določenih s Protokolom I k Sporazumu o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani zaradi upoštevanja posebnih razmer v Dominikanski republiki v zvezi z nekaterimi tekstilnimi izdelki [2015/600]

16.4.2015   
            
            
               SL
            
            
               Uradni list Evropske unije
            
            
               L 99/34
            
         SKLEP št. 1/2015 POSEBNEGA ODBORA CARIFORUM-EU ZA CARINSKO SODELOVANJE IN OLAJŠEVANJE TRGOVINE
   z dne 10. marca 2015
   o odstopanju od pravil o poreklu, določenih s Protokolom I k Sporazumu o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani zaradi upoštevanja posebnih razmer v Dominikanski republiki v zvezi z nekaterimi tekstilnimi izdelki [2015/600]
   POSEBNI ODBOR ZA CARINSKO SODELOVANJE IN OLAJŠEVANJE TRGOVINE JE –
   ob upoštevanju Sporazuma o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani ter zlasti člena 39(2) Protokola I k Sporazumu,
   ob upoštevanju naslednjega:
   
               (1)
            
            
               Sporazum o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Sporazum Cariforum-EU) se od 29. decembra 2008 začasno uporablja med Evropsko unijo (EU) ter državami Antigva in Barbuda, Bahami, Barbados, Belize, Dominika, Dominikanska republika, Grenada, Gvajana, Jamajka, Saint Kitts in Nevis, Sveta Lucija, Saint Vincent in Grenadine, Surinam, Trinidad in Tobago.
            
         
               (2)
            
            
               Protokol I k Sporazumu o opredelitvi pojma „izdelki s poreklom“ in načinih upravnega sodelovanja vsebuje pravila o poreklu za uvoz izdelkov s poreklom iz držav Cariforuma v EU.
            
         
               (3)
            
            
               V skladu s členom 39(2) Protokola I k Sporazumu se lahko odobrijo odstopanja od navedenih pravil o poreklu, kadar odobritev takšnih odstopanj upravičuje razvoj obstoječe industrije ali nastanek nove industrije v državah Cariforuma. Poleg tega člen 39(6)(b) navedenega protokola določa, da je treba pri preučitvi zahtevkov za odstopanje upoštevati zlasti primere, pri katerih bi uporaba obstoječih pravil o poreklu znatno vplivala na zmožnost obstoječe industrije v državi ali državah Cariforuma, da nadaljuje z izvozom v EU, zlasti v primerih, ko bi to lahko povzročilo prenehanje njenih dejavnosti.
            
         
               (4)
            
            
               Predsedujoči Posebnemu odboru Cariforum-EU za carinsko sodelovanje in olajševanje trgovine je 14. julija 2014 od Dominikanske republike prejel zahtevek za odstopanje, da bi se upoštevale posebne razmere v zvezi z nekaterimi tekstilnimi izdelki. Predsedujoči je 8. oktobra in 3. novembra 2014 prejel dodatne informacije, potem ko je zanje zaprosil 18. julija in 28. oktobra 2014.
            
         
               (5)
            
            
               V skladu s členom 13 Protokola I k Sporazumu morajo biti pogoji za pridobitev statusa izdelka s poreklom iz naslova II Protokola I izpolnjeni brez poseganja v državah Cariforuma ali v EU. Haiti je Sporazum podpisal, vendar ga ni ratificiral, zato ne šteje za državo Cariforuma v okviru Sporazuma. V skladu s členom 8 Protokola I veljajo pranje, likanje tekstila, pritrjevanje ali tiskanje oznak, nalepk in logotipov, preprosto pakiranje v vrečke, zaboje ali škatle ali kombinacija dveh ali več teh postopkov kot nezadostna obdelava in predelava, da bi izdelki pridobili status izdelkov s poreklom. Zato bi bilo treba odobriti odstopanje od določb člena 8 in člena 13(1) Protokola, da končni izdelek, ki se izvozi iz Dominikanske republike v EU, lahko pridobi status izdelka s poreklom.
            
         
               (6)
            
            
               Dominikanska republika je vložila zahtevek za odstopanje od pravil o poreklu iz Protokola I k Sporazumu Cariforum-EU v zvezi s tekstilnimi izdelki, uvrščenimi pod oznake HS 6203 42, 6107 11 in 6109 10, ki se uvozijo v EU med 1. januarjem 2012 in 31. decembrom 2016, v skladu s členom 39(2) navedenega protokola. Zahtevek temelji na dejstvu, da je industrija Dominikanske republike v težkem položaju, saj obdelava in predelava, ki se izvajata v sosednji državi, Haitiju, vplivata na skladnost s pravili o poreklu iz Sporazuma Cariforum-EU. Če Dominikanska republika ne more več poslovati s Haitijem, bi bilo nadaljevanje izvoza obstoječe tekstilne industrije iz Dominikanske republike v EU znatno prizadeto. Odstopanje bi prispevalo k stabilnosti proizvodnje in razvoju industrije ter k ohranitvi delovnih mest v Dominikanski republiki in na Haitiju.
            
         
               (7)
            
            
               Odstopanje se ne bi smelo odobriti za spodnjice, uvrščene pod oznako HS 6107 11. Ti izdelki so pleteni in ukrojeni v Dominikanski republiki ter nato sešiti, zaključno obdelani in pakirani na Haitiju. Ti izdelki se prevažajo neposredno s Haitija v EU, in sicer prek ozemlja Dominikanske republike brez nadaljnje predelave v navedeni državi. Zato se Sporazum Cariforum-EU ne uporablja, ker blago v Dominikanski republiki ni zadosti obdelano ali predelano, da bi pridobilo status izdelka s poreklom.
            
         
               (8)
            
            
               Zahtevek zajema obdobje od januarja 2012 do decembra 2016. Zahteva se retroaktivna uporaba od leta 2012. Vendar bi se morala pravila o poreklu iz Sporazuma Cariforum-EU do odobritve odstopanja uporabljati pravilno. Odstopanje od pravil bi bilo zato treba odobriti z učinkom od datuma sprejetja sklepa Posebnega odbora Cariforum-EU za carinsko sodelovanje in olajševanje trgovine, s katerim se odobri odstopanje. Glede na trenutni status Haitija v okviru Sporazuma Cariforum-EU bi bilo treba odstopanje odobriti za obdobje dveh let, da se Dominikanski republiki omogoči, da se pripravi na uskladitev s pravili za pridobitev porekla in da se zagotovi predvidljivost za gospodarske subjekte.
            
         
               (9)
            
            
               Odstopanje se zahteva za predvideno letno količino izvoza v EU, in sicer 407 452 kosov dolgih hlač iz blaga za kavbojke (jeansa), ki so uvrščene pod oznako HS 6203 42. Na podlagi statističnih podatkov za obdobje od leta 2009 do leta 2013 je uvoz dolgih hlač iz blaga za kavbojke (jeansa) iz Dominikanske republike v Unijo štel približno 63 000 kosov. Leta 2012 pa se je uvoz znatno povečal, in sicer na približno 250 000 kosov. Leta 2013 se je uvoz zmanjšal na približno 40 000 kosov. Kvota odstopanja se zato določi na najvišji ravni uvoza iz Dominikanske republike, ki je bila zabeležena leta 2012, z dovoljenim dodatnim odstopanjem v višini 20 %.
            
         
               (10)
            
            
               Posebni odbor Cariforum-EU za carinsko sodelovanje in olajševanje trgovine bi moral odobriti odstopanje za 300 000 kosov dolgih hlač iz blaga za kavbojke (jeansa), uvrščenih pod oznako HS ex ex 6203 42 (oznaka KN 6203 42 31), ter za 54 054 kosov T-majic, uvrščenih pod oznako HS ex ex 6109 10 (oznaka KN ex 6109 10 00), pri uvozu v Unijo za obdobje dveh let od datuma sprejetja tega sklepa.
            
         
               (11)
            
            
               Uredba Komisije (EGS) št. 2454/93 (2) določa pravila v zvezi z upravljanjem tarifnih kvot. Zaradi učinkovitega upravljanja tarifnih kvot, ki ga v tesnem sodelovanju izvajajo organi Dominikanske republike, carinski organi v EU in Komisija, bi se morala navedena pravila smiselno uporabljati za količine, uvožene v skladu z odstopanjem, odobrenim s tem sklepom.
            
         
               (12)
            
            
               Zaradi učinkovitega spremljanja izvajanja odstopanja bi morali organi Dominikanske republike Komisijo redno obveščati o izdanih potrdilih o gibanju blaga EUR.1 –
            
         SPREJEL NASLEDNJI SKLEP:
   Člen 1
   1.   Z odstopanjem od Protokola I k Sporazumu in v skladu s členom 39(2) navedenega protokola se naslednja izdelka štejeta za izdelka s poreklom v Dominikanski republiki v skladu s pogoji iz členov 2 do 5 tega sklepa:
   
               (a)
            
            
               dolge hlače iz blaga za kavbojke (jeans), uvrščene pod oznako HS ex ex 6203 42 (oznaka KN 6203 42 31), proizvedene iz tkanine brez porekla, uvrščene pod oznake HS 5209 42, 5513 12 in 5513 19 (oznake KN 5209 42 00, 5513 12 00 in 5513 19 00), ter ukrojene v Dominikanski republiki, sešite zunaj ozemlja držav Cariforuma ter nato oprane, zlikane in pakirane v Dominikanski republiki;
            
         
               (b)
            
            
               T-majice iz bombaža, uvrščene pod oznako HS ex ex 6109 10 (koda KN ex 6109 10 00), izdelane iz preje brez porekla, uvrščene pod oznako HS 5205 23 (oznaka KN 5205 23 00), pletene, barvane, zaključno obdelane in ukrojene v Dominikanski republiki, sešite zunaj ozemlja držav Cariforuma ter nato potiskane in pakirane v Dominikanski republiki.
            
         2.   Za namene odstavka 1 veljajo pranje, likanje tekstila, pritrjevanje ali tiskanje oznak, nalepk in logotipov, preprosto pakiranje ali kombinacija dveh ali več teh postopkov, ki se izvajajo v državah Cariforuma, kot zadostna obdelava ali predelava, da izdelek pridobi status izdelka s poreklom.
   Člen 2
   Odstopanje iz člena 1 se uporablja na letni osnovi za izdelke in količine iz Priloge k temu sklepu, ki se iz Dominikanske republike prijavijo za sprostitev v prosti promet v EU v obdobju od 10. marca 2015 do 9. marca 2017.
   Člen 3
   Količine iz Priloge upravlja Evropska komisija v skladu s členi 308a, 308b in 308c Uredbe (EGS) št. 2454/93.
   Člen 4
   Carinski organi Dominikanske republike izvajajo količinske preglede izvoza izdelkov iz člena 1.
   Pred koncem meseca, ki sledi posameznemu četrtletju, carinski organi Dominikanske republike Evropski komisiji prek sekretariata Posebnega odbora za carinsko sodelovanje in olajševanje trgovine pošljejo izjavo o količinah, za katere so bila v skladu s tem sklepom izdana potrdila o gibanju blaga EUR.1, ter zaporedne številke navedenih potrdil.
   Člen 5
   Polje 7 potrdila o gibanju blaga EUR.1, izdanega v skladu s tem sklepom, vsebuje eno od naslednjih navedb:
   
               —
            
            
               
                  „Derogation – Decision No 1/2015 of the CARIFORUM-EU Special Committee on Customs Cooperation and Trade facilitation of 10 March 2015“
               ,
         
               —
            
            
               
                  „Dérogation – Décision no 1/2015 du Comité spécial de coopération douanière et de facilitation des échanges CARIFORUM-UE du 10 mars 2015“
               ,
         
               —
            
            
               
                  „Excepción – Decisión no 1/2015 del Comité Especial CARIFORUM-UE de Cooperación Aduanera y Facilitación del Comercio del 10 de marzo 2015“
               .
         Člen 6
   Če EU na podlagi objektivnih informacij odkrije nepravilnosti, goljufije ali ponavljajoče se nespoštovanje obveznosti iz člena 4 tega sklepa, lahko zahteva začasno opustitev odstopanja iz člena 1 v skladu s postopkom iz člena 22(5) in (6) Sporazuma Cariforum-EU.
   Člen 7
   Ta sklep začne veljati 10. marca 2015.
   
      V Georgetownu in Bruslju, 10. marca 2015
      
         Jameel Ahamad BAKSH
         
            Predstavnik Cariforuma
         
         
            v imenu držav Cariforuma
         
      
      
         Jean-Michel GRAVE
         
            Evropska komisija
         
         
            v imenu pogodbenice EU
         
      
   
   
      (1)  UL L 289, 30.10.2008, str. 3.
   
      (2)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, 11.10.1993, str. 1).
   
      PRILOGA
      
                  Zaporedna št.
               
               
                  Oznaka HS
               
               
                  Oznaka KN
               
               
                  Poimenovanje blaga
               
               
                  Obdobje
               
               
                  Količina
                  (v kosih)
               
            
                  09.1950
               
               
                  ex 6203 42
               
               
                  6203 42 31
               
               
                  dolge hlače (vključno pumparice in podobne hlače), za moške ali dečke, iz blaga za kavbojke (jeansa)
               
               
                  10.3.2015–9.3.2016
               
               
                  300 000
               
            
                  10.3.2016–9.3.2017
               
               
                  300 000
               
            
                  09.1951
               
               
                  ex ex 6109 10
               
               
                  ex 6109 10 00
               
               
                  T-majice, pletene ali kvačkane, iz bombaža
               
               
                  10.3.2015–9.3.2016
               
               
                  54 054
               
            
                  10.3.2016–9.3.2017
               
               
                  54 054